**Ministru kabineta noteikumu projekta „Par Latvijas Republikas Aizsardzības ministrijas, Dānijas Karalistes Aizsardzības ministrijas un Igaunijas Republikas Aizsardzības ministrijas saprašanās memorandu par Daudznacionālā divīzijas štāba “Ziemeļi” izveidošanu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Anotācijas I sadaļas 2. punkts nepārsniedz divas lapaspuses. |
| **I. Tiesību akta projekta izstrādes nepieciešamība** |
| 1. | Pamatojums | 2016. gada 3. maijā apstiprinātās Valdības deklarācijas 79. un 82. punkts paredz Latvijas līdzdarbošanos NATO kolektīvās aizsardzības stiprināšanā un ilgtermiņa NATO sabiedroto klātbūtnes reģionā nodrošināšanu. 2015. gada 26. novembrī apstiprinātā Nacionālajā drošības koncepcijā (4.3. sadaļa) un 2016. gada 16. jūnijā apstiprinātajā Valsts aizsardzības koncepcijā (22., 23., 50., 51., 56., 58. un 88. punkts) sabiedroto klātbūtne un NATO komandstruktūras uzlabošana ir minēti kā Latvijas intereses.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Krievijas agresija Ukrainā un Krimas aneksija 2014. gadā ir būtiski pasliktinājusi drošību eiroatlantiskajā telpā. Tādas Krievijas agresīvās ārpolitikas izpausmes, kā ķīmisko aģentu izmantošana Solsberi, Lielbritānijā, centieni veikt kiberuzbrukumu Ķīmisko ieroču aizlieguma organizācijas datu bāzei, Vidējas un tālas darbības rādiusa raķešu aizlieguma līguma (INF) pārkāpšana un Krievijas Federālā drošības dienesta Robežsardzes dienesta kuģu uzbrukums Ukrainas Jūras spēku kuģiem pie Kerčas šauruma, apliecina Krievijas nevēlēšanos rast miermīlīgu risinājumu pastāvošajam saspīlējumam un turpina pasliktināt drošības situāciju Eiropā. Tam ir ietekme uz Latvijas nacionālo drošību. Lai atbilstoši reaģētu uz Krievijas agresīvo ārpolitiku, Ziemeļatlantijas līguma organizācija (turpmāk tekstā – NATO) jau kopš 2014. gada ir veikusi dažādus drošību stiprinošus pasākumus, lai sekmētu atturēšanu un drošību tās dalībvalstīs. Piemēram, NATO ir izvietojusi kaujas spējīgas daudznacionālas bataljona līmeņa vienības Baltijas valstīs un Polijā, ir izveidotas NATO Spēku integrācijas vienības NATO austrumu robežas valstīs, ir pastiprināta gaisa telpas patrulēšana virs Baltijas valstīm.Vienlaikus NATO strādā pie aizsardzības stiprināšanas jeb pie plānu, procedūru un spēju uzlabošanas, lai sekmētu alianses spēju laicīgi un efektīvi darboties potenciālā krīzē vai konfliktā/karā. Šajā kontekstā, kā viens no galvenajiem elementiem efektīvai aizsardzībai ir NATO komandvadība. Lai papildinātu NATO centienus un stiprinātu Baltijas valstu drošību, kopš šī gada sākuma starp Latviju, Igauniju un Dāniju notiek sarunas[[1]](#footnote-1) par divīzijas līmeņa štāba izveidi. 2018. gada 11. jūlijā Briselē notikušajā NATO valstu vadītāju samita (turpmāk - Briseles samits) deklarācijā (30.p.) nostiprināts lēmums par komandvadības tālāku stiprināšanu Baltijas reģionā, izveidojot papildu Daudznacionālu divīzijas štābu. Papildus tam, Briseles samitā Latvijas, Igaunijas, Dānijas, Lietuvas, Lielbritānijas un Kanādas aizsardzības ministri parakstīja Nodoma vēstuli par apņemšanos izveidot Daudznacionālu divīzijas štābu “Ziemeļi” (turpmāk – Štābs), kas pēc izveides tiks attīstīts, līdz pārtaps par NATO militāro struktūru un NATO Spēku struktūras sastāvdaļu. Štābs ir Latvijas, Igaunijas un Dānijas veidots starptautisks militārs formējums, kurā minētās valstis ir uzņēmušās Štāba ietvarvalstu lomu, kas paredz lielāku ieguldījumu štāba izveidē un piešķir arī plašākas lemtspējas par Štāba darbību un attīstību. Štābs būs atvērts arī citu sabiedroto dalībai. Štāba izveides mērķis ir stiprināt kolektīvo atturēšanu un aizsardzību, nodrošinot NATO komandvadības elementu Baltijas reģionā. Plānots, ka Štābs sastāvēs no diviem elementiem, no kuriem viens miera laikā atradīsies Dānijā, otrs - Latvijā, Ādažu militārajā bāzē. Daļa no Štāba personāla patstāvīgi uzturēsies Latvijas teritorijā. Štāba uzdevumos iekļauta gan nacionālās, gan kolektīvās aizsardzības operāciju Baltijas reģionā plānošana un vadīšana. Līdz kļūšanai par NATO štābu tā personāla statusu nosaka Ziemeļatlantijas līguma organizācijas dalībvalstu līgums par to bruņoto spēku statusu. Savukārt NATO struktūrā šo statusu noteiks Protokols par starptautisko militāro štābu, kas izveidoti saskaņā ar Ziemeļatlantijas līgumu, statusu un attiecīgie papildprotokoli.Pēc Štāba izveides tiks uzsākts process tā attīstībai un iekļaušanai NATO Spēku struktūrā. Šajā procesā Štābā notiks aktīva plānošana un apmācības, lai sasniegtu NATO Spēku struktūrai vajadzīgo spēju un gatavības līmeni. Štāba darbības mērķis un modelis, uzbūve, administrēšana, finanšu jautājumi tiks noteikti ar vienošanos, kuras viena no dalībniecēm būs Sabiedroto spēku Eiropā Virspavēlniecības štābs (SHAPE). NATO štāba aktivizācija notiks ar attiecīgu Ziemeļatlantijas līguma padomes lēmumu.  |
| 3. | Projekta izstrādē iesaistītās institūcijas | Saprašanās memoranda pārskatīšanā noteikto saistību izpildi koordinē Aizsardzības ministrija. Saprašanās memoranda projektu izstrādāja Latvijas, Igaunijas un Dānijas aizsardzības ministrijas.  |
| 4. | Cita informācija | Aizsardzības ministrijas Informatīvais ziņojums par štāba izveidi izskatīts Ministru kabineta 2018. gada 3. jūlija sēdē, protokollēmums Nr. 31, §35 (DIENESTA VAJADZĪBAM). Saprašanās memorands satur normas par militārā štāba izveidošanu, kas var ietekmēt gan privātpersonu tiesības, gan skart arī citu ministriju kompetenci, līdz ar to jautājumu nepieciešams izskatīt Ministru kabinetā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aizsardzības ministrija, Nacionālie bruņotie spēki. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Saprašanās memoranda 7.punkts paredz Ietvarvalstu nacionālo ieguldījumu. Latvija kā uzņemošā valsts Nacionālo bruņoto spēku esošo resursu ietvaros Latvijā nodrošinās Štāba izveides sākotnējā procesā infrastruktūru, kaujas nodrošinājuma atbalstu, komandvadības sakaru un informācijas sistēmas, kā arī esošā Nacionālo bruņoto spēku personāla iesaisti un atbalstu. Ņemot vērā, ka Štāba veidošanas procesā Nacionālajiem bruņotajiem spēkiem ievērojami papildus finanšu resursu izdevumi nav paredzami, Saprašanās memorands tiks īstenots Aizsardzības ministrijai piešķirto valsts budžeta līdzekļu ietvaros, kas ir 2% apmērā no iekšzemes kopprodukta.Atzīstot Štābu par NATO militāro struktūru un NATO Spēku struktūras sastāvdaļu, saskaņā ar Saprašanās memoranda 7.4. punktu tiks gatavota atsevišķa vienošanās par Štāba budžeta sadalījumu starp Ietvarvalstīm. Minētā vienošanās tiks virzīta izskatīšanai Ministru kabinetā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | 1949. gada 4.aprīļa Ziemeļatlantijas līgums. |
| 3. | Cita informācija | Saprašanās memorands paredz Štāba izveidi atbilstoši 2018. gada 11. jūlijā NATO samitā NATO valstu vadītāju pieņemtajai deklarācijai un Latvijas, Igaunijas, Lietuvas, Dānijas, Lielbritānijas un Kanādas aizsardzības ministru parakstītajai Nodoma vēstulei. |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1949. gada 4.aprīļa Ziemeļatlantijas līgums Ziemeļatlantijas līguma organizācijas dalībvalstu līgums par to bruņoto spēku statusu, kas ratificēts Saeimā 2004. gada 17. jūnijā (NATO SOFA) |
| A | B | C |
| Ziemeļatlantijas līgums3. pants – Lai pēc iespējas efektīvāk izpildītu Līguma mērķus, Puses, katra atsevišķi vai visas kopā, ar ilgstošiem un efektīviem pašu centieniem un savstarpējo palīdzību uzturēs un attīstīs savas individuālās un kolektīvās spējas pretoties bruņotam uzbrukumam. | Štāba izveidošanas galvenais mērķis, kā norādīts arī 2018. gada 11. jūlija NATO valstu vadītāju samita deklarācijas 30. punktā un Nodoma vēstulē, ir nodrošināt komandvadības tālāku stiprināšanu Baltijas reģionā, izveidojot papildu Daudznacionālo divīzijas štābu. | Saistības tiek izpildītas daļēji, jo Štāba izveidošana ir tikai viens no daudziem kolektīvās aizsardzības sistēmas stiprināšanas pasākumiem.  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība netiek plānota.  |
| 2. | Sabiedrības līdzdalība projekta izstrādē  | Sabiedrība netika iesaistīta Saprašanas memoranda izstrādē, jo līgums saturiski ir ierobežotas pieejamības informācija. |
| 3. | Sabiedrības līdzdalības rezultāti  | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks izpildīts esošo pārvaldes funkciju ietvaros. |
| 3. | Cita informācija | Nav.  |

Ministru prezidenta biedrs,

aizsardzības ministrs Dr. Artis Pabriks

Atvara, 67335169

sigita.atvara@mod.gov.lv

Lapčenoka, 67335179

sanita.lapcenoka@mod.gov.lv

1. Par šo iniciatīvu Aizsardzības ministrija jau ir informējusi Ministru kabinetu ar Informatīvo ziņojumu (DIENESTA VAJADZĪBĀM). [↑](#footnote-ref-1)